شەفەق نیوز/ مەسرور
بارزانی، سەرۆک حکومەت هەرێم کوردستان، ئمڕوو پەنجشەممە، سەنگ بنەڕەتی ئەرا کارەگای
پارچەیل پەتاتە لە پارێزگای دهۆک دانا.
کارەگاگە ئەوەسا
وە پاڵپشتی حکومەت هۆڵەندا و لەلایەن کۆمپانیای k.H
كوردستان - هۆڵەندا لە ناحیەی روفیا لە قەزای بەردەڕەش لە دهۆک بایی
زیاتر لە ١٠ ملیۆن دۆلار ئەمریکی بینا کریەێد.
رسوومەیل دانایان
سەنگ بنەڕەتی وە ئامادەبوون مەسرور بارزانی سەرۆک حکومەت هەرێم کوردستان، و بیگەرد
تاڵەبانی خانمە وەزیر کشتوکاڵی، و عەلی تەتەر سەرۆک حکومەت خۆجێیی لە دهۆک، و وەرپرس
کۆمپانیای جیوەجیکەر موشیر ئاغا، و میشێل رینتینر باڵوێز هۆڵەندا لە عراق.
سەرۆک حکومەت لە
رسوومەیل داناین سەنگ بنەڕەتیەگە وت: ئیجوور پڕۆژەیلیگ و ستراتیژی ئەرا پاڵپشتیکردن
کەرت کشتوکاڵی و گەشەکردن ئابووری گرنگە.
وتیش؛ پارەکە هەنای
سەردان هۆڵەندا کردم، چەوم کەفتە سەرۆک وەزیران وڵاتەگە، وباس لە پاڵپشتیکردن بەرنامەی
چاکسازی و ئابووری لە هەرێم کردیمن، و ئامادەیی حکومەت وڵاتەگەی  ئەرا پاڵپشتیکردن کەرت  کشتوکاڵی و ئەو چینەیل ئابووری نشان،و ئیمەیش سوپاسیان
لەوە کەیمن، و لە پشتگیریکردن وەزارت پێشمەرگە لە جەنگ دژوە داعش.
سەرۆک حکومەت،
لە وتارەگەی داوا لە حکومەت بەغداد کرد ری بازاڕەیل ئەرا بەرهەمەیل هەرێم وەرەو ئەو
پارێزگایل واز بکەێد.
